खौरांगिरिनि सिगाङाव बड’लेण्ड फरायसा आफादनि दैदेनगिरिफोरा बुंबावयोदि आगोमा बर’ फिसा सुबुं सम्पद डाक्टरनि जिउ खहा जानायायाव थारैनो बेसेबा गेदेर खहा आरो जोबोद दुखुनांथाव होन्नानै गोथौयै दुखु मोन्नाय फोरमायदों आरो इयुनाव बे बादि जाथाय आरोबाव सोमजिया बिनि थाखाय आसाम सोरखारनि खाथियाव गोख्रों दाबि दैखांदों। बे हाबाफारियावनो कक्राझार जिल्ला आफाद बड’लेण्ड फरायसा आफादनि आफादगिरि देरहासाद ब्रह्मजों लोगोसे गाहाइ नेहाथारि रिंखां बरगयारी आरो गुबुन- गुबुन बिबाननि बिबानगिरिफोरा बाहागो लानानै हाबाफारिखौ जाफुंसार होयो।